Cum au pătruns hoții în muzeul din Olanda: „Au folosit dinamita. Au mers direct spre vitrinele în care erau coiful și brățările dacice”
Într-un interviu exclusiv pentru Digi24, Ernest Oberländer Târnoveanu, directorul general al Muzeului Național de Istorie a României, a detaliat modul în care hoții au reușit să pătrundă în muzeul din Olanda pentru a fura piesele valoroase ale patrimoniului național. Făptașii au folosit dinamita pentru a sparge un zid exterior din beton armat al clădirii, apoi au mers direct spre vitrinele care conțineau artefacte unice, printre care coiful de la Coțofenești și brățările de la Sarmizegetusa.